ai4bharat/Pralekha huggingface dataset:
मंत्रिमंडळ
लक्ष्मी विलास बँक आणि डीबीएस बँक इंडिया लिमिटेडच्या विलिनीकरण योजनेला मंत्रिमंडळाची मान्यता
पंतप्रधान नरेंद्र मोदी यांच्या अध्यक्षतेखाली आज झालेल्या मंत्रिमंडळाच्या बैठकीमध्ये लक्ष्मी विलास बँक  आणि डीबीएस बँक इंडिया लिमिटेडच्या  विलिनीकरण योजनेला मान्यता देण्यात आली. ठेवीदारांच्या हिताचे रक्षण करण्यासाठी आणि आर्थिक तसेच बँकिंग स्थिरतेसाठी बँकिंग नियामक कायदा, 1949 मधील कलम 45 अनुसार 17 नोव्हेंबर रोजी रिझर्व्ह बँक ऑफ इंडियाच्या अर्जानुसार एलव्हीबीला 30 दिवसांचा अधिस्थगन कार्यकाल देण्यात आला आहे. त्याचबरोबर रिझर्व्ह बँकेने सरकारबरोबर सल्ला मसलत करून एलव्हीबीचे संचालक मंडळ बरखास्त करून ठेवीदारांच्या हिताची जपणूक करण्यासाठी प्रशासकाची नियुक्ती केली आहे.
बँकेचे भागधारक आणि इतर संबंधित सहभागीदार, जनता यांच्याकडून आलेल्या सूचना तसेच त्यांनी घेतलेल्या हरकती यांचा विचार करून रिझर्व्ह बँकेने लक्ष्मी विलास बँकेच्या विलीनीकरणाची तयारी केली आणि अधिस्थगन कालावधी संपण्यापूर्वीच सरकारकडे मान्यतेसाठी प्रस्ताव पाठवला. या अधिस्थगन कालावधीमुळे एलव्हीबीच्या खातेदारांना बँकेतून रक्कम काढण्यासाठी असलेले निर्बंध शक्य तितक्या लवकर हटविण्याच्या उद्देशाने आजच्या मंत्रिमंडळाच्या बैठकीमध्ये एलव्हीबी आणि डीबीआयएलच्या एकत्रीकरणाचा प्रस्ताव मंजूर करण्यात आला. आता एका निश्चित तारखेपासून या विलीनीकरणाची प्रक्रिया सुरू होईल आणि ठेवीदारांना त्यांच्या ठेवी काढता येणे शक्य होईल. यापुढे खात्यातून पैसे काढण्यावर बंधने घालण्यात येणार नाहीत.
डीबीआयएल या बँकिंग कंपनीला रिझर्व्ह बँकेचा परवाना आहे. डीबीआयएलचा ताळेबंद चांगला असून सहाय्यक स्वरूपात कार्य करणारी कंपनी आहे. तसेच कंपनीला भांडवलाचा आधार चांगला आहे. अशियातल्या अग्रगण्य वित्तीय सेवा समूहातल्या डीबीएसचे पालकत्व लाभले असल्यामुळे, त्याचा फायदा डीबीआयएलला नेहमीच झाला आहे. सिंगापूर मुख्यालय आणि तिथल्या भांडवली बाजारामध्ये डीबाआयएल सूचीबद्ध असून 18 बाजारपेठेत कार्यरत आहे. या विलिनीकरणानंतरही डीबीआयएलचा ताळेबंद भक्कम राहणार असून आता एलव्हीबीच्या शाखांची त्यामध्ये भर पडणार असल्याने डीबीआयएलची शाखा संख्या 600 पर्यंत पोहोचणार आहे.
एलव्हीबीचे विलिनीकरण जितके लवकर होईल, तितका लाभ या बँकेवर असलेला ऋणताण कमी करण्यासाठी होणार आहे. त्याचबरोबर ठेवीदार आणि आर्थिक व्यवस्थेचे रक्षण करता येणार आहे. सरकार स्वच्छ बँकिंग कार्यप्रणाली प्रदान करण्यासाठी वचनबद्ध आहे, त्यानुसार एलव्हीबीच्या विलिनीकरणाला विनाविलंब मान्यता देण्यात आली आहे.
-----
S.Tupe/S.Bedekar/P.Kor
पंतप्रधान कार्यालय
क्वाड नेत्यांच्या शिखर परिषदेच्या निमित्ताने पंतप्रधान नरेंद्र मोदी यांनी घेतली ऑस्ट्रेलियाच्या पंतप्रधानांची भेट
नवी दिल्ली, 24 मे 2022
पंतप्रधान नरेंद्र मोदी आणि ऑस्ट्रेलियाचे पंतप्रधान अँथनी अल्बनीज यांच्यामध्ये आज व्दिपक्षीय बैठक झाली. टोक्यो येथे आयोजित क्वाड सदस्य देशांच्या शिखर परिषदेनिमित्त आलेल्या नेत्यांबरोबर पंतप्रधान मोदी यांनी स्वतंत्र बैठका घेतल्या.
निवडणुकीतील विजयाबद्दल अँथनी अल्बनीज यांचे पंतप्रधान मोदी यांनी अभिनंदन केले. उभय नेत्यांनी या बैठकीत व्यापार आणि गुंतवणूक, संरक्षण उत्पादन, नवीकरणीय- अक्षय उर्जा, यांच्यासह हरित हायड्रोजन, शिक्षण, विज्ञान आणि तंत्रज्ञान, कृषी संशोधन, क्रीडा, आणि लोकांमधील संबंध यांच्यासह सर्वसमावेशक धोरणात्मक भागीदारी अंतर्गत बहुस्तरीय सहकार्याचा आढावा घेतला. उभय पंतप्रधानांनी व्दिपक्षीय संबंधामध्ये सकारात्मक गती कायम ठेवण्याची इच्छा व्यक्ती केली.
पंतप्रधान नरेंद्र मोदी यांनी ऑस्ट्रेलियाच्या पंतप्रधानांनी लवकरात लवकर भारत भेट द्यावी, अशी इच्छा व्यक्त करून त्यांना भारतभेटीचे निमंत्रण दिले.
S.Kulkarni/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ऊर्जा मंत्रालय
नवीकरणीय ऊर्जा व्यवसायासाठी संयुक्त उद्योग कंपनी स्थापन करण्यासाठी एनटीपीसीचा ओएनजीसी बरोबर करार
नवीकरणीय ऊर्जा प्रकल्प, स्टोअरेज, ई-मोबिलिटी आणि ईएसजी  अनुरूप प्रकल्पांमध्ये नव्या संधी शोधणार
नवी दिल्ली, 22 मे 2020
ऊर्जा मंत्रालया अंतर्गत येणा-या ओएनजीसी म्हणजेच तेल आणि नैसर्गिक वायू महामंडळ आणि एनटीपीसी म्हणजेच राष्ट्रीय औष्णिक ऊर्जा महामंडळ यांनी संयुक्तपणे नवीकरणीय ऊर्जा व्यवसायासाठी संयुक्त उद्योग कंपनी स्थापन करण्याचा निर्णय घेतला असून त्यासंबंधीच्या सामंजस्य करारावर स्वाक्षरी करण्यात आल्या आहेत. यामुळे नवीकरणीय ऊर्जा क्षेत्राला गती मिळू शकणार आहे.
एनटीपीसीचे वाणिज्यिक संचालक ए.के.गुप्ता आणि ओएनजीसीचे वित्त विषयक संचालक आणि प्रभारी व्यवसाय विकास विभागाचे प्रभारी सुभाष कुमार यांनी या सामंजस्य करारावर स्वाक्षरी केल्या. आभासी ‘काॅन्फरन्सिंग मोड’मध्ये या करारावर स्वाक्षरी करण्याची कार्यवाही करण्यात आली. यावेळी एनटीपीसीचे सीएमडी गुरदीप सिंग, ओएनजीसीचे सीएमडी शशी शंकर तसेच दोन्ही कंपन्याचे अधिकारी उपस्थित होते.
या सामंजस्य करारानुसार एनटीपीसी आणि ओएनजीसी मिळून भारतामध्ये आणि परदेशामध्ये ‘ऑफ शोअर’ पवन आणि इतर नवीकरणीय ऊर्जा प्रकल्पांच्या स्थापनेसाठी असलेल्या संधींचा शोध घेणार आहेत. तसेच शाश्वत, स्टोअरेज, ई-मोबिलिटी आणि ईएसजी म्हणजेच पर्यावरण विषयक, सामाजिक आणि शासनाला अनुरूप प्रकल्पांच्या क्षेत्रामध्ये असलेल्या संधींचा शोध घेतील.
सध्या एनटीपीसीकडे त्यांनी स्थापन केलेले नवीकरणीय ऊर्जेचे 920 मेगावॅट क्षमतेचे प्रकल्प आहेत. तसेच आणखी 2300 मेगावॅट नवीकरणीय ऊर्जा प्रकल्प निर्माणाधीन आहेत. या करारामुळे एनटीपीसाला आपल्याकडील नवीकरणीय ऊर्जा क्षमता वाढवण्याच्या कार्याला वेग देता येणार आहे. तसेच ऑफशोअर पवन ऊर्जा आणि परदेशांमध्ये 32 जीडब्ल्यू नवीकरणीय ऊर्जा प्रकल्पांचे महत्वाकांक्षी लक्ष्य वर्ष 2032 पर्यंत गाठण्यासाठी मदत होणार आहे.
ओएनजीसीकडे 156 मेगावॅट पवन ऊर्जा आणि 23 मेगावॅट क्षमतेचे सौरऊर्जेचे असे मिळून 176 मेगावॅटचे नवीकरणीय ऊर्जेच्या प्रकल्पांचे काम आहे. आता या करारामुळे ओएनजीसीची कार्यक्षमता वाढणार आहे. सन 2040पर्यंत 10 जीडब्ल्यू नवीकरणीय ऊर्जा निर्मिती करण्याइतकी क्षमता ओएनजीसीची असेल. एनटीपीसीच्या सहकार्याने एकूण 62110 मेगावॅट क्षमतेचे प्रकल्प स्थापन करण्यात आले आहेत. एनटीपीसीकडे एकूण 70 ऊर्जा निर्मिती केंद्रे आहेत. त्यामध्ये 24 कोळशावर चालणारी तर 7 मध्ये संयुक्त साधनांचा वापर करून वीज निर्मिती केली जाते. यासाठी वायू, प्रवाही-द्रव इंधन यांचा वापर केला जातो.13 नवीकरणीय ऊर्जा प्रकल्प आहेत.M.Jaitly/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
आरोग्य आणि कुटुंब कल्याण मंत्रालय
शाळांच्या परिसरात तंबाखू उत्पादने विकणाऱ्यांवर कारवाई- गुजरातमध्ये सर्वाधिक दंडवसुली
नवी दिल्ली, 23 जुलै 2019
सिगारेट आणि अन्य तंबाखूजन्य उत्पादनांसंदर्भातील कायद्यातल्या कलम 6 नुसार 18 वर्षांखालील व्यक्तीला ही उत्पादने विकण्यास व कोणत्याही शैक्षणिक संस्थेपासून 100 यार्ड त्रिज्येच्या परिसरात त्यांची विक्री करायला मनाई करण्यात आली आहे. तिचे उल्लंघन करणाऱ्यांवर कारवाई केली जात असून 2018-19 या वर्षात विविध राज्यांमध्ये कारवाई करण्यात आली आणि संबंधितांकडून दंड वसूल करण्यात आला. यामध्ये गुजरात राज्यात सर्वात जास्त दंड वसूल करण्यात आला आहे.गुजरातमध्ये अशा प्रकारच्या उल्लंघनाचे प्रमाण मोठे असल्याचे आढळले आहे. उल्लंघन करणाऱ्या सुमारे 8712 जणांवर कारवाई झाली असून त्यांच्याकडून सुमारे 14,34,790 रुपये दंड वसूल करण्यात आला. त्याखालोखाल पंजाबमध्ये 13,14,215 रुपये आणि तमिळनाडूमध्ये 10,10,400 रुपये दंड वसूल झाला. केंद्रीय आरोग्य आणि कुटुंब कल्याण राज्यमंत्री अश्विनी कुमार चौबे यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Tupe/S.Patil/P.Malandkar
(Visitor Counter : 119
कृषी मंत्रालय
10,000 नव्या कृषी उत्पादक संघटनांच्या स्थापनेसाठी योजना
“अनेकतेमध्ये एकता” आणि एकतेमध्ये शक्ती
नवी दिल्ली, 9 फेब्रुवारी 2021
देशातील 86%पेक्षा जास्त शेतकरी लहान आणि अल्पभूधारक आहेत. आपल्या शेतकऱ्यांना सुधारित तंत्रज्ञान, कर्ज, चांगली माहिती आणि अधिक चांगल्या प्रतीचे उत्पादन घेण्यासाठी प्रोत्साहन देण्यासाठी जास्त बाजारपेठा उपलब्ध करून देण्याची गरज आहे. ही बाब लक्षात घेऊन भारत सरकारने “10,000 कृषी उत्पादक संघटना ची स्थापना आणि प्रोत्साहन” ही केंद्रीय योजना सुरू केली आहे. देशभरात 10,000 नव्या एफपीओजची स्थापना आणि प्रोत्साहन देण्यासाठी स्पष्ट धोरण आणि संसाधनांची हमी देण्याचा या योजनेचा उद्देश आहे आणि त्यासाठी 6885 कोटी रुपयांची अर्थसंकल्पीय तरतूद करण्यात आली आहे. एफपीओची स्थापना आणि प्रोत्साहन हे कृषीचे रुपांतर आत्मनिर्भर कृषीमध्ये करण्याचे पहिले पाऊल आहे. यामुळे किफायतशीर उत्पादन आणि उत्पादकतेमध्ये आणि या एफपीओच्या सदस्यांच्या निव्वळ उत्पन्नात वाढ होईल. त्याचबरोबर ग्रामीण अर्थव्यवस्थेमध्ये सुधारणा होईल आणि ग्रामीण भागातच युवकांना रोजगार उपलब्ध होतील.
उत्पादक समूहांमध्ये एफपीओ विकसित करण्यात येणार आहेत. तर अर्थव्यवस्थेला चालना देण्यासाठी कृषी उत्पादन आणि फलोत्पादन घेण्यात येईल आणि या संघटनांच्या सदस्यांना अधिक चांगल्या प्रकारे बाजारपेठा मिळवून देण्यात येतील. वैशिष्ट्यपूर्ण उत्पादनांसाठी आणि चांगल्या प्रक्रिया, विपणन, ब्रँडिंग आणि निर्यातीला प्रोत्साहन देण्यासाठी “एक जिल्हा एक उत्पादन” समूह या केंद्रीय योजनेअंतर्गत केंद्राकडून निधीचा पुरवठा करण्यात येईल आणि अंमलबजावणी संस्थांकडून एफपीओजना प्रोत्साहन देण्यात येईल. सध्या यासाठी 9 संस्था निश्चित करण्यात आल्या आहेत. त्यामध्ये एसएफएसी, एनसीडीसी, नाबार्ड, नाफेड यांसारख्या संस्थांचा समावेश आहे.
प्रत्येक एफपीओला पाच वर्षांसाठी व्यावसायिक पाठबळ पुरवण्यासाठी या अंमलबजावणी संस्था समूह आधारित व्यवसाय संघटनांची मदत घेतील. 2020-21 या वर्षात या सीबीबीओंचे पॅनेल तयार करण्यात आले आहे. तसेच या वर्षात 2200 एफपीओ समूह तयार करण्यात आले आहेत. त्यामध्ये 100 सेंद्रीय, 100 तेलबियांसाठीचे समूह इत्यादींचा समावेश आहे. 115 आकांक्षी जिल्ह्यांमध्ये 369 एफपीओंची स्थापना करण्याचे उद्दिष्ट निर्धारित करण्यात आले आहे. नाफेडकडून विशेष एफपीओंची स्थापना केली जाणार असून ते बाजारांशी, कृषी- मूल्यसाखळीशी जोडलेले असतील. प्रत्येक एफपीओला तीन वर्षांसाठी 18 लाख रुपयांची आर्थिक मदत दिली जाणार आहे. त्याशिवाय सदस्य शेतकऱ्याला प्रत्येकी 2000 रुपयांचे अनुदान प्रत्येक एफपीओ मागे 15 लाख रुपयांच्या मर्यादेसह देण्यात येईल. तसेच 2 कोटी रुपयांपर्यंतच्या संस्थात्मक कर्जाची हमी देण्यात येईल. जिल्हा पातळीवर जिल्हाधिकाऱ्यांच्या/ सीईओच्या अध्यक्षतेखाली जिल्हा पातळी देखरेख समिती स्थापन करण्यात आली आहे. एफपीओंना सक्षम करण्यासाठी विशेष प्रकारचे प्रशिक्षण आणि कौशल्य विकास कार्यक्रम देखील राबवण्यात येणार आहेत.
कृषी क्षेत्राचा कायापालट करून एफपीओंच्या माध्यमातून त्याचे एका शाश्वत उद्योगात रुपांतर करण्यासाठी कृषी क्षेत्रात आत्मनिर्भरता हा आजचा मूलमंत्र आहे. त्यामुळे भारतीय शेतकऱ्यांना आंतरराष्ट्रीय बाजारपेठेत आपला दबदबा निर्माण करता येईल आणि आत्मनिर्भर भारताच्या उद्दिष्टामध्ये योगदान देता येईल.
S.Tupe/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 396
संरक्षण मंत्रालय
पूरग्रस्त राज्यांमध्ये भारतीय हवाई दलाचे मदतकार्य जोमाने सुरू
नवी दिल्ली, 14 जुलै 2023
- हिमाचल प्रदेश आणि पंजाब या राज्यांमधील सध्याच्या पूर परिस्थितीमध्ये भारतीय हवाई दल मानवतावादी सहाय्य आणि आपत्ती निवारण कार्यात पूर्णपणे सहभागी आहे. गेल्या 48 तासांत हवाई दलाकडून विमानांची एकूण 40 उड्डाणे करण्यात आली आणि 126 लोकांना सुरक्षित स्थळी हलवण्यात आले असून 17 टन मदत साहित्य विविध भागात वितरित करण्यात आले आहे.
- गेल्या 24 तासांत, हरियाणातील पूरग्रस्त भागात मोठ्या प्रमाणावर बचाव मोहीम आखण्यात आली होती. निहारा, अल्लाउद्दीन माजरा, बिशनगड, सेगटा, भुन्नी, मुमनी, सेगटी आणि जनसुई या गावांना एम-17 हेलिकॉप्टरद्वारे धान्य, ताडपत्री, ताजे अन्न आणि पाण्याच्या बाटल्या असलेले मदत साहित्य पुरवण्यात आले.
- हवाई दलाचे जवान आणि M-17 आणि चिनूक हेलिकॉप्टर आणि An-32 आणि C-130 ट्रान्सपोर्ट एअरक्राफ्ट सह इतर सर्व आवश्यक हवाई वाहतुकीची साधने बचाव कार्यासाठी सज्ज ठेवण्यात आली आहेत.
S.Kane/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
युवा व्यवहार आणि क्रीडा मंत्रालय
केंद्रीय क्रीडा आणि युवा व्यवहार मंत्री अनुराग ठाकूर अमृतसरमधील गुरु नानक देव विद्यापीठाच्या खेळाडूंना उद्या सन्मानित करणार
नवी दिल्ली, 19 सप्टेंबर 2022
केंद्रीय माहिती आणि प्रसारण तसेच क्रीडा आणि युवा व्यवहार मंत्री अनुराग ठाकूर सप्टेंबर 20 रोजी अमृतसरमधील गुरु नानक देव विद्यापीठाच्या  वार्षिक क्रीडा पारितोषिक वितरण समारंभात विद्यापीठाच्या खेळाडूंचा सत्कार/सन्मान करतील.
केंद्रीय माहिती आणि प्रसारण तसेच क्रीडा आणि युवा व्यवहार मंत्री अनुराग ठाकूर सप्टेंबर 20, 2022 रोजी अमृतसरच्या गुरु नानक देव विद्यापीठाच्या  52 व्या वार्षिक क्रीडा पारितोषिक वितरण समारंभात, खेलो इंडिया आंतरराष्ट्रीय स्पर्धा आणि अखिल भारतीय आंतर विद्यापीठ स्पर्धेच्या विविध क्रीडा प्रकारांमध्ये चांगली कामगिरी करून विद्यापीठाला नावलौकिक मिळवून देणाऱ्या खेळाडूंचा सत्कार करतील. यावेळी उत्कृष्ट कामगिरी करणाऱ्या क्रीडापटूंचा रोख पारितोषिकाने तर एकंदर सर्वोत्तम कामगिरी करणाऱ्या महाविद्यालयांचा ट्रॉफी देऊन सन्मान करण्यात येईल.
गुरु नानक देव विद्यापीठाने क्रीडा क्षेत्रात अभूतपूर्व प्रगती केली असून भारताला 23 वेळा मौलाना अबुल कलाम आझाद करंडक जिंकून देण्याची विक्रमी कामगिरी नोंदवली आहे. विद्यापीठाने आतापर्यंत अर्जुन पुरस्कार प्राप्त 35, पद्मश्री पुरस्कार प्राप्त 6 आणि द्रोणाचार्य पुरस्कार प्राप्त 2 खेळाडू दिले आहेत. दर वर्षी शारीरिक शिक्षण विभाग  90 पेक्षा जास्त गुरु नानक देव विद्यापीठ आंतर महाविद्यालय  अजिंक्यपद स्पर्धा आयोजित करते आणि विद्यापीठाचे 70 पेक्षा जास्त संघ  अखिल भारतीय आंतर विद्यापीठ स्पर्धांमध्ये सहभागी होण्यासाठी पाठवते. भारतीय क्रीडा प्राधिकरणाने विद्यापीठ परिसरात हॉकी आणि हँडबॉल या क्रीडा प्रकारांसाठी खेलो इंडिया केंद्र तर तलवारबाजी आणि नेमबाजी या क्रीडा प्रकारांसाठी खेलो इंडिया अकादमींची स्थापना केली आहे.R.Aghor/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
आरोग्य आणि कुटुंब कल्याण मंत्रालय
कोविड-19 संदर्भातील ताजी स्थिती
(नवी दिल्ली, 2 मे 2020
कोविड-19या साथीच्या रोगाच्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार राज्ये आणि केंद्रशासित प्रदेशांच्या मदतीने सातत्याने एकत्रितपणे आणि सर्व स्तरावर उपाययोजना करत आहे. या सर्व उपाययोजना आणि व्यवस्थापनावर सर्वोच्च पातळीवर नियमित देखरेख ठेवली जात आहे.
PPE सूट्सचा  योग्य वापर कसा करावा याबाबत केंद्रीय आरोग्य आणि कुटुंब कल्याण मंत्रालयाने काल अतिरिक्त मार्गदर्शक सूचना जारी केल्या आहेत. याआधी मंत्रालयाने, “पर्सनल प्रोटेक्तीव्ह इक्विपमेंटचा सुसंगत वापर” या नावाने जारी केलेल्या मार्गदर्शक सूचनांचाच हा पुढचा भाग आहे. या सर्व मार्गदर्शक सूचना बघण्यासाठी येथे क्लिक करा: https://www.mohfw.gov.in/pdf/AdditionalguidelinesonrationaluseofPersonalProtectiveEquipmentsettingapproachforHealthfunctionariesworkinginnonCOVIDareas.pdf आतापर्यंत देशभरात कोविड-19 चे 9950 रुग्ण बरे झाले आहेत. गेल्या 24 तासात 1061, रुग्ण उपचारानंतर बरे झाल्अयाचे आढळले आहे. रुग्ण बरे होण्याचा दर 26.65 टक्के इतका आहे. सध्या देशात कोरोनाच्या एकूण रुग्णांची संख्या, 37,336 इतकी आहे. कालपासून देशात कोविडच्या 2293 नव्या रुग्णांची नोंद झाली आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
G.Chippalkatti/R.Aghor/P.Kor
पंतप्रधान कार्यालय
2022-23 मध्ये सरकारी ई बाजारपेठेने रु. 2 लाख कोटींचे सकल व्यापार मूल्य ओलांडल्याबद्दल पंतप्रधानांनी व्यक्त केला आनंद
2022-23 मध्ये जीईएम अर्थात सरकारी ई बाजारपेठेने रु. 2 लाख कोटी मूल्याच्या वस्तूंच्या विक्रीचा टप्पा ओलांडल्याबद्दल पंतप्रधान नरेंद्र मोदी यांनी आनंद व्यक्त केला आहे.
केंद्रीय मंत्री पीयूष गोयल यांच्या ट्विटला प्रतिसाद देताना पंतप्रधान म्हणाले;
"उत्तम! @GeM_India ने आपल्याला भारतातील लोकांची ऊर्जा आणि उद्यमशीलतेची झलक दाखवली आहे. यामुळे अनेक नागरिकांसाठी समृद्धी आणि चांगली बाजारपेठ सुनिश्चित झाली आहे."
आरोग्य आणि कुटुंब कल्याण मंत्रालय
भारताच्या पायाभूत सुविधांमधील मैलाचा दगड असलेल्या आणि देशाच्या आरोग्य संशोधनाला पाठबळ देणाऱ्या राष्ट्रीय वन हेल्थ संस्थेच्या नागपूर इथे प्रस्तावित इमारतीचा कोनशिला समारंभ पंतप्रधान नरेंद्र मोदी यांच्या हस्ते होणार
या संस्थेत, नवीन स्वरूपाचे आणि अज्ञात प्राणीजन्य आजार ओळखण्यासाठी क्षमता आणि सज्जता वाढवली जाणार
पंतप्रधानांच्या हस्ते, हिमोग्लोबिनोपॅथीशी संबंधित आनुवंशिक आजारांवर संशोधन व्यवस्थापन आणि नियंत्रण केंद्राचेही होणार उद्घाटन, हिमोग्लोबिनोपॅथी आणि तत्सम आजारांवरील संशोधनात या केंद्राची भूमिका महत्वाची ठरणार
पंतप्रधान नरेंद्र मोदी यांच्या हस्ते, उद्या, म्हणजेच 11 डिसेंबर 2022 रोजी, नागपूर इथं राष्ट्रीय वन हेल्थ संस्थेच्या प्रस्तावित इमारतीची पायाभरणी आणि हिमोग्लोबिनोपॅथीशी संबंधित आनुवंशिक आजारांवर संशोधन व्यवस्थापन आणि नियंत्रण केंद्राचे उद्घाटन होणार आहे.
वैद्यकीय उत्कृष्टतेशी संबंधित या दोन संस्था, देशांत आरोग्यविषयक संशोधनाला चालना देतील, आणि अशा आजारांना बळी पडणाऱ्या लोकांना संरक्षण देण्यात महत्वाची भूमिका बजावतील. ‘नॅशनल इन्स्टिट्यूट फॉर वन हेल्थ’ या संस्थेच्या इमारतीची पायाभरणी आणि चंद्रपूर इथे आयसीएमआरच्या हिमोग्लोबिनोपॅथीशी संबंधित आनुवंशिक आजारांवर संशोधन व्यवस्थापन आणि नियंत्रण केंद्राचे उद्घाटन पंतप्रधानांच्या हस्ते होईल. केंद्रीय आरोग्य राज्यमंत्री डॉ. भारती प्रवीण पवार, केंद्रीय आरोग्य सचिव डॉ राजीव बहल, आणि आयसीएमआरचे महासंचालक यावेळी उपस्थित राहणार आहेत.
मानव आणि पाळीव किंवा जंगली प्राणी यामधील संपर्क वाढत असल्याने, तसेच, आता त्यावर हवामान बदलाचाही परिणाम होत असल्याने, केवळ मानवी आरोग्याकडे स्वतंत्रपणे बघता येणार नाही. मानवाला होणाऱ्या संसर्गापैकी निम्यापेक्षा जास्त संसर्ग प्राण्याद्वारे पसरला जाऊ शकतो. याच संदर्भात, राष्ट्रीय वन हेल्थ संस्थेची होणारी उभारणी, भारताच्या पायाभूत सुविधा क्षेत्रात एक मैलाचा दगड ठरणार आहे. या संस्थेत, अज्ञात स्वरूपाच्या आणि अज्ञात अशा प्राणीजन्य आजार पसरवणाऱ्या घटकांचा शोध घेण्यासाठीची सज्जता आणि क्षमता वाढवली जाईल. याच कार्यासाठी समर्पित अशा या संस्थेत, सुसज्ज-अत्याधुनिक अशी, बायो सेफ्टी लेव्हल  प्रयोगशाळा असेल. यामुळे, प्राणीजन्य आजार पसरवू शकणाऱ्या घटकांवर संशोधन होऊन, अशा आजारांचा उद्रेक रोखता येऊ शकेल, ज्यामुळे सार्वजनिक आजारांवर नियंत्रण ठेवण्यास मदत होईल.
मध्य भारतात, विदर्भ, विशेषतः विदर्भाच्या ग्रामीण आदिवासी भागात सिकल सेल आजाराचे प्रमाण अधिक आहे, त्यातही या आजाराच्या वाहक जीवाणूची क्षमता काही आदिवासी समुदायात 35 टक्क्यांपर्यंत असल्याचेही सिद्ध झाले आहे. हे लक्षात घेत, तसेच अशाच प्रकारच्या आजारांचा, देशांत सगळीकडे होणारा फैलाव बघता, आयसीएमआर च्या हिमोग्लोबिनोपॅथीशी संबंधित आनुवंशिक आजारांवर संशोधन व्यवस्थापन आणि नियंत्रण केंद्राची स्थापना केली जाणार आहे. हे केंद्र, हिमोग्लोबिनोपॅथी आणि संबंधित आजारांवर संशोधन करण्यात महत्वाची भूमिका पार पाडेल . ह्या केंद्रात, अत्याधुनिक निदान आणि संशोधन करण्यावर भर दिला जाईल, ज्यामुळे भारताला या क्षेत्रात मोठे क्रांतिकारी संशोधन करण्यात यश मिळेल, अशी अपेक्षा आहे. हे केंद्र हिमोग्लोबिनोपॅथीशी संबंधित आजारांना समर्पित आहे. त्यातही, हिमोग्लोबिनशी संबंधित आजार जसे की, बी-थेलेसेमिया सिंड्रोम आणि सिकल सेल सारख्या आजारांचा समावेश असेल. या केंद्राद्वारे सामुदायिक नियंत्रण कार्यक्रम आणि अनुवादात्मक संशोधनाद्वारे मार्गदर्शन केले जाईल, ज्याचा फायदा चंद्रपूर आणि आसपासच्या भागातील रुग्णांना होईल.
पंतप्रधान कार्यालय
आत्मनिर्भर भारत घडवण्यासाठीच्या प्रयत्नांचे पंतप्रधानांनी केले कौतुक
नवी दिल्ली, 31 जानेवारी 2023
भारताने स्वदेशात निर्मिती केलेल्या एव्हीगॅस 10 एलएलची पहिली खेप पापुआ न्यू गिनीयाला यशस्वीरित्या निर्यात केली आहे. भारताला आत्मनिर्भर बनवण्यासाठी इंडियन ऑइल कॉर्पोरेशन लिमिटेडने केलेल्या या प्रयत्नांचे पंतप्रधान नरेंद्र मोदी यांनी कौतुक केले आहे.
पेट्रोलियम आणि नैसर्गिक वायू मंत्री हरदीप सिंग पुरी यांचे ट्विट शेअर करत पंतप्रधानांनी ट्विट केले;
“हे पाहून आनंद झाला. हे पाऊल आत्मनिर्भर भारतासाठीच्या प्रयत्नांना बळ देते.”N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
इफ्फीसारख्या प्रतिष्ठित चित्रपट महोत्सवात माझ्या चित्रपटाची उद्घाटनासाठी निवड होणे हा माझ्यासाठी खरा गौरव- ज्युलियन लॅन्डिस
इफ्फीचा उद्घाटन चित्रपट “द अस्पर्न पेपर्स” च्या दिग्दर्शकाचा पत्रकारांशी संवाद
पणजी, 19 नोव्हेंबर 2018
सर्व सिनेरसिक ज्याची आतुरतेने वाट पाहत असतात असा 49 वा आंतरराष्ट्रीय भारतीय चित्रपट महोत्सव इफ्फी उद्यापासून गोव्यातल्या पणजी येथे सुरु होत आहे. या महोत्सवाचा शुभारंभ ‘द अस्पर्न पेपर्स’ या चित्रपटाने होणार आहे. या निमित्त इफ्फीच्या पूर्वसंध्येला चित्रपटाचे दिग्दर्शक ज्युलियन लॅन्डिस आणि कलाकार निकोलस हाऊ, बार्बरा मिअर आणि लुईस रॉबिन्स यांनी पत्रकारांशी संवाद साधला.
या चित्रपटाचे कलावंतही आज या महोत्सवात सहभागी होत आहेत. याचा आम्हाला विशेष आनंद होत असल्याचे महोत्सवाच्या संचालकांनी यावेळी सांगितले. या चित्रपटाचा प्रिमियर शो उद्या या महोत्सवात होणार आहे. शुभारंभाच्या चित्रपटासह इफ्फीचे सर्व आठ दिवस अविस्मरणीय ठरतील असा विश्वास त्यांनी व्यक्त केला. ‘द अस्पर्न पेपर्स’ च्या सर्व कलावंतांचे त्यांनी स्वागत केले. चित्रपटाचे दिग्दर्शक ज्युलियन लॅन्डिस यांनी आपले मनोगत व्यक्त केले. या प्रतिष्ठित महोत्सवाच्या शुभारंभासाठी हा चित्रपट निवडला जाणे माझ्यासाठी गौरवास्पद असल्याचे ते म्हणाले. हेनरी जेम्स यांच्या प्रसिद्ध कादंबरीवर हा चित्रपट आधारलेला आहे असे त्यांनी सांगितले. व्हेनिसमधल्या 19 व्या शतकातल्या कथेविषयी हा चित्रपट असून पूरातन आणि भव्य गोष्टींच्या होणाऱ्या ऱ्हासाविषयी हा चित्रपट भाष्य करतो.
चित्रपटातल्या अभिनेत्री लुईस रॉबिन्स यांनीही यावेळी आपले चित्रीकरणाचे अनुभव सांगितले. पहिल्यांदाच भारतात आलेल्या रॉबिन्स यांनी भारत आणि गोव्यातल्या आतिथ्याचे कौतुक केले.
या चित्रपटात गोल्डन ग्लोब पुरस्कार विजेते जोनाथन राइस मेअर्स प्रमुख भुमिकेत आहेत. त्याशिवाय अत्यंत नावाजलेले कलाकार या चित्रपटात आहेत.
B.Gokhale/ R.Aghor/P.Malandkar
(Visitor Counter : 73
नवी दिल्ली, 30 ऑक्टोबर 2019
भारताचे लोहपुरूष, सरदार वल्लभभाई पटेल यांच्या जयंतीनिमित्त पंतप्रधान नरेंद्र मोदी 31 ऑक्टोबरला गुजरातमधल्या केवडियामधल्या ‘स्टॅच्यु ऑफ युनिटी’ येथे आदरांजली अर्पण करणार आहेत.
पंतप्रधान एकता दिन परेड, तंत्रज्ञान प्रात्यक्षिक स्थानाला भेट देणार असून केवडिया येथे नागरी सेवा प्रशिक्षणार्थीशी ते संवाद साधणार आहेत.
2014 पासून 31 ऑक्टोबर हा दिवस राष्ट्रीय एकता दिन म्हणून साजरा केला जातो आणि या दिवशी समाजातल्या सर्व स्तरातले लोक ‘रन फॉर युनिटी’ म्हणजे एकता दौडमध्ये सहभागी होतात.
एक उद्दिष्ट-‘एक भारत श्रेष्ठ भारत’ साठीच्या या एकता दौडमध्ये मोठ्या संख्येने सहभागी होण्याचे आवाहन पंतप्रधान नरेंद्र मोदी यांनी 27 ऑक्टोबरच्या ‘मन की बात’ या कार्यक्रमात केले आहे.
मित्रहो, 2014 पासून 31 ऑक्टोबर हा दिवस राष्ट्रीय एकता दिन म्हणून साजरा केला जातो. आपल्या देशाची एकता, अखंडता आणि सुरक्षा यांचे रक्षण करण्याचा संदेश हा दिवस देतो. याआधीच्या वर्षाप्रमाणेच यावर्षीही एकता दौडचं आयोजन करण्यात आले आहे. एकता दौड हे एकात्मतेचे प्रतीक आहे, देश एकजूट आहे, एकाच दिशेने वाटचाल करत आहे आणि एक उद्दिष्ट-‘एक भारत श्रेष्ठ भारत’ हे सामायिक उद्दिष्ट बाळगून आहे.
माझ्या प्रिय देशवासियांनो, सरदार पटेल यांनी देशाला एकसंध केले. हा एकतेचा मंत्र म्हणजे आपल्या जीवनातल्या संस्काराप्रमाणे आहे आणि विविधतेने नटलेल्या आपल्या देशात आपण हा एकात्मतेचा मंत्र सर्व मार्गावर, सर्व वळणांवर दृढ राखायला हवा. माझ्या प्रिय देशवासियांनो, आपले राष्ट्र एकता दृढ करण्यासाठी आणि जातीय सलोखा राखण्यासाठी नेहमीच दक्ष आणि तत्पर राहिले आहे. आपण आपल्या आजुबाजूला पाहिले तर जातीय सलोखा राखण्यासाठी अथक कार्य करणाऱ्या अनेक व्यक्ती आपल्याला आढळतील, असे पंतप्रधानांनी सांगितले.
गेल्या पाच वर्षात केवळ दिल्लीच नव्हे तर भारतातल्या शेकडो शहरात, केंद्रशासित प्रदेश, राज्यांच्या राजधान्या, जिल्ह्याची ठिकाणं, अगदी छोटी शहरं या ठिकाणांहून अगणित स्त्री-पुरूष, शहरी, ग्रामीण भागातल्या व्यक्ती, मुलं, युवा, ज्येष्ठ, दिव्यांग असे सर्वच जण मोठ्या संख्येने एकता दौडमध्ये सहभागी होत आहेत असे पंतप्रधान म्हणाले.
फिट इंडिया अर्थात आरोग्यपूर्ण भारताच्या महत्वावर भर देतानाच एकता दौड हा मन, शरीर आणि आत्मा यांना लाभदायक ठरणारा वैशिष्ट्यपूर्ण कार्यक्रम असल्याचे त्यांनी सांगितले. एकता दौडमध्ये आपण केवळ धावत नसतो तर त्याचबरोबर त्यातून फिट इंडियाची झलकही प्रतीत होत असते. ‘एक भारत-श्रेष्ठ भारत’ शी आपण जोडले जातो. runforunity.gov.in हे वेब पोर्टलही सूरू करण्यात आले असून देशभरात आयोजित केलेल्या विविध ठिकाणच्या एकता दौडची माहिती यावर मिळणार आहे.
B.Gokhale/N.Chitale/P.Kor